**Lupul de stepa (dupa Herman Hesse)**

*Razvan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stăteam în genunchi pe coji de nucă

Într-un colţ uitat de lume

Acolo unde mă lepădase Domnul cândva

Şi strigam spre ceruri:

Ia- mă, Doamne, la tine, că nu mai pot.

Ce linişte...

Iar apoi strigam din nou:

Fă-mă, Doamne, lup, să muşc beregata căprioarei

Sau fă-mă căprioară, să pasc iarba verde de primăvară

Sau fă-mă iarbă, să mă foşnească vântul

Sau fă-mă pământ, să tac.

I-am auzit glasul răbufnind în mine:

Dar tu, tu ce ai fãcut, ca să meriţi să vii la mine?!

M-am rugat, Doamne!

Nu e de ajuns.

Ţi-am îndeplinit toate poruncile, Doamne!

Nu e de ajuns.

Trăiesc, Doamne!

Nu e de ajuns!!!

Şi-atunci am spart oglinda.

Un lup de stepă îmi rânjea multiplicat în zeci de cioburi.